कुड़ी टिकटिकी लाइयै मिगी दिक्खा करदी ही ते उसदे दिक्खने करी मिगी शरम आवा करदी ही। इ’यां बझोआ करदा हा जि’यां आक्खो बरछी दी चु’ञ्ज मेरी देहू च धसदी जा करदी होऐ। उ’नें अक्खियें दी गूढ़ी नीलतन च कोई चीज ही, जिसदे अग्गें मेरा सब किश स्पश्ट हा। नेही कुड़ी कन्नै गल्लां करां बी तां केह् ते कि’यां ? इस आस्तै में चुपाचाप खड़ोता रेहा ते मेरियां नजरां कन्धा पर लग्गी दियें दर्जेन, डार्विन ते गरिवाल्डी दियें तस्वीरें पर लग्गी दियां हियां।